Λουί Ζουρντάν

Ο Λουί Ζουρντάν (γαλλικά: Louis Jourdan, πραγματικό όνομα: Louis Robert Gendre, 19 Ιουνίου 1921 – 14 Φεβρουαρίου 2015) ήταν Γάλλος ηθοποιός του κινηματογράφου και της τηλεόρασης. Ήταν γνωστός για τους ρόλους του σε πολλές χολιγουντιανές παραγωγές, όπως Υπόθεση Παραντάιν (1947), Το γράμμα μιας άγνωστης (1948), Ζιζί (1958), Τα απόκρυφα της Νέας Υόρκης (1959), Διεθνές ξενοδοχείο (1963) και Τζέιμς Μποντ, πράκτωρ 007: Επιχείρηση Οκτόπουσι (1983). Έπαιξε τον Δράκουλα το 1977, στην τηλεοπτική παραγωγή του BBC Count Dracula.

 Βιογραφία 
Ο Ζουρντάν γεννήθηκε στη Μασσαλία της Γαλλίας το 1921.  Ήταν ένας από τους τρεις γιους της Ιβόν (το γένος Jourdan) και του Ανρί Ζαντρ, ιδιοκτήτη ξενοδοχείου. Louis Jourdan profile, FilmReference.com; accessed June 5, 2014. Σπούδασε στη Γαλλία, την Τουρκία και το Ηνωμένο Βασίλειο και υποκριτική στην École Dramatique. Ενώ ήταν εκεί, άρχισε να παίζει επαγγελματικά στο θέατρο, όπου τράβηξε την προσοχή του σκηνοθέτη Μαρκ Αλεγκρέ, ο οποίος τον προσέλαβε για να εργαστεί ως βοηθός οπερατέρ στο Όνειρα ηθοποιών (Entrée des Artistes, 1938). Louis Jourdan – 20s and 30s , Louisjourdan.net, accessed January 26, 2014.

Στη συνέχεια, ο Αλεγκρέ έδωσε έναν ρόλο στον Ζουρντάν σε αυτό που επρόκειτο να είναι η πρώτη του ταινία με τίτλο Le Corsaire το 1939 δίπλα στον Σαρλ Μπουαγιέ. Τα γυρίσματα διακόπηκαν από τον Δεύτερο Παγκόσμιο Πόλεμο και δεν επαναλήφθηκαν ποτέ. 

 Β' Παγκόσμιος Πόλεμος 
Ο Ζουρντάν ήταν πολύ μικρός για να επιστρετευθεί και προσλήφθηκε από τον Μαρσέλ Λ'Ερμπιέ για να εμφανιστεί στο La Comédie du bonheur (1940) στη Ρώμη. Εκεί ήταν όταν η Ιταλία κήρυξε τον πόλεμο στη Γαλλία. Επέστρεψε στη Γαλλία και εμφανίστηκε στην ταινία Το πρώτο ραντεβού (1941) με την Ντανιέλ Νταριέ, που γυρίστηκε στο Παρίσι.  Ο Ζουρντάν έλαβε εντολή να γυρίσει γερμανικές προπαγανδιστικές ταινίες, κάτι που αρνήθηκε να κάνει, και έφυγε για να επιστρέψει στην οικογένειά του στη μη κατεχόμενη Γαλλία. 

Εκεί άρχισε να γυρίζει ξανά ταινίες, με αποτέλεσμα να συμμετάσχει σε δέκα ταινίες μέσα σε δύο χρόνια. 

Ο πατέρας του συνελήφθη από την Γκεστάπο και μερικούς μήνες αργότερα δραπέτευσε και εντάχθηκε στη Γαλλική Αντίσταση μαζί με την οικογένειά του.  «Μου έδωσαν δουλειά να κάνω και την έκανα», είπε ο Ζουρντάν αργότερα για τα χρόνια του στην Αντίσταση. «Έφτιαχνα παράνομα φυλλάδια βοηθώντας στην εκτύπωση και τη διανομή τους».  Μετά την απελευθέρωση της Γαλλίας το 1945, ο Ζουρντάν επέστρεψε στο Παρίσι με την πρώτη του αγάπη, την Μπερτ Φρεντερίκ. Παντρεύτηκαν το 1946.

 Καριέρα στο Χόλιγουντ 

 Ντέιβιντ Ι. Σέλζνικ 
Γνωστός από τον συγγραφέα Τζέιμς Μακέι ως «η επιτομή της ευρωπαϊκής ευγένειας»,  ο Ζουρντάν εντοπίστηκε σε μια γαλλική ταινία από έναν ανιχνευτή ταλέντων που εργαζόταν για τον Ντέιβιντ Ο. Σέλζνικ, ο οποίος πρόσφερε στον ηθοποιό συμβόλαιο τον Μάρτιο του 1946. FRENCH FILM STAR SIGNED BY SELZNICK New York Times March 5, 1946: 21.

Η πρώτη του αμερικανική ταινία ήταν το Υπόθεση Παραντάιν (1947) με πρωταγωνιστή τον Γκρέγκορι Πεκ. Η ταινία είναι ένα δράμα σκηνοθετημένο από τον Άλφρεντ Χίτσκοκ, ο οποίος δεν ήθελε να παίξει ο Ζουρντάν στην ταινία.  

Ο Ζουρντάν μάλωνε συχνά με τον Σέλζνικ, ο οποίος τον άφηνε συχνά χωρίς δουλειά, επειδή απέρριπτε κάποιους ρόλους. 

Ο Σέλζνικ ανακοίνωσε ότι θα γυρίσει την ταινία Rupert of Hentzau με τον Ζουρντάν και την Αλίντα Βάλι, αλλά η ταινία δεν έγινε. SELZNICK PLANS 'RUPERT' REMAKE By THOMAS F. BRADY New York Times February 18, 1947: 30. Την ίδια μοίρα είχε και η ταινία Trilby, στην οποία ο Σέλζνικ είχε ανακοινώσει ότι ο Ζουρντάν θα εμφανιζόταν με τους Βάλι και Ροσάνο Μπράτσι, BRYAN FOY RESIGNS POST AT EAGLE LION By THOMAS F. BRAD New York Times April 7, 1948: 29.  και το If This Be My Heart με τους Βάλι και Ρόμπερτ Μίτσαμ. SELZNICK IS NAMED IN $2,175,000 SUIT By THOMAS M. PRYOR New York Times July 22, 1948: 26. 

Με την Τζόαν Φοντέιν, ο Ζουρντάν πρωταγωνίστησε στην ταινία του Μαξ Οφίλς Το γράμμα μιας άγνωστης (1948). Ο Ντέιβιντ Τόμσον παρατήρησε το 2010 πώς η ερμηνεία του ως Στέφαν Μπραντ άλλαζε καθώς ο χαρακτήρας γερνούσε κατά τη διάρκεια της εκτεταμένης αφήγησης της ταινίας: «Παρατηρώ πώς έχει αλλάξει ο τρόπος που μιλάει. Ο νεότερος Στέφαν ήταν ένα αγόρι, πρόθυμο και ανοιχτό. Δέκα χρόνια αργότερα, ο άντρας είναι γεμάτος αυτοσαρκασμό και ψεύτικη ειρωνεία»  Ο Τζον Χάουσμαν, παραγωγός της ταινίας, «ένιωθε ότι του έλειπε ο αισθησιασμός, αλλά αυτή η ανεπάρκεια εξυπηρετεί πολύ καλά το ελάττωμα της μνήμης του», ένα σημαντικό στοιχείο στην πλοκή της ταινίας. 

Η εταιρεία Enterprise τον δανείστηκε για το No Minor Vices (1948), που κατέληξε σε εισπρακτική αποτυχία. Κυκλοφόρησε από την MGM, η οποία δανείστηκε τον Ζουρντάν για να εμφανιστεί στην Μαντάμ Μποβαρί (1949).

Για μία ακόμη φορά, ο Σέλζνικ ανακοίνωσε ότι ο Ζουρντάν θα έπαιζε σε μια νέα ταινία, το The Frenchman and the Bobbysoxer, HEDDA HOPPER: Louis Jourdan Cools Heels, Awaits Boss Los Angeles Times October 11, 1949: A6. κάτι που δεν έγινε.

Όλες οι ταινίες του Ζουρντάν στο Χόλιγουντ είχαν αποτύχει οικονομικά. Αποφάσισε, λοιπόν, να εξαγοράσει ο ίδιος το συμβόλαιό του με τον Σέλζνικ έναντι 50.000 δολαρίων. Here Comes Mr. Jourdan—Looks Like He'll Stay! Hopper, Hedda. Los Angeles Times May 27, 1951: D1.

 Μετά τον Σέλζνικ 
αριστερά|μικρογραφία|Από την ταινία του 1949 Μαντάμ Μποβαρί
Στην 20th Century Fox πλέον, ο Ζουρντάν έπαιξε τον πρωταγωνιστικό ρόλο σε ένα ριμέικ της ταινίας Το πουλί του παραδείσου (1951). Το στούντιο τον κράτησε για να εμφανιστεί στην Βασίλισσα των πειρατών (1951), σε σκηνοθεσία του Ζακ Τουρνέρ. Ανακοινώθηκε ότι θα έχει τον πρωταγωνιστικό ρόλο στο ριμέικ της ταινίας Les Miserables Drama: Debra Paget, Jourdan Play Hugo Romancers Los Angeles Times November 9, 1951: B8 αλλά τελικά δεν εμφανίστηκε στην ταινία.

Έπαιξε στην κωμωδία Όταν ξυπνούν οι πόθοι (1952) και συνεργάστηκε ξανά με την Τζόαν Φοντέιν στο Δεκαήμερο του Βοκάκιου (1953). Στη συνέχεια, επέστρεψε στη Γαλλία για να γυρίσει το Rue de l'Estrapade (1953).
μικρογραφία| Ο Ζουρντάν με τη Φελίσια Μονταλέγκρ (1955)
Αφού εμφανίστηκε στο Πιστεύουμε στον έρωτα (1954), ο Ζουρντάν έκανε το ντεμπούτο του στο Μπρόντγουεϊ με τον πρωταγωνιστικό ρόλο στη θεατρική μεταφορά από τον Μπίλι Ρόουζ του μυθιστορήματος του Αντρέ Ζιντ, Ο ανηθικολόγος.

Επέστρεψε στο Μπρόντγουεϊ για ένα σύντομο διάστημα το 1955 και την ίδια χρονιά έκανε το ντεμπούτο του στην αμερικανική τηλεόραση ως επιθεωρητής Μπομόν στην τηλεοπτική σειρά Paris Precinct. Το 1956, εμφανίστηκε στην ταινία Ο κύκνος μαζί με την Γκρέις Κέλι και τον σερ Άλεκ Γκίνες για τη MGM. Αυτή ήταν η τελευταία ταινία της Κέλι και ήταν εισπρακτική αποτυχία. Πιο δημοφιλές ήταν το Υπό πλαστή ταυτότητα (1956) ένα θρίλερ όπου ο Ζουρντάν τρομοκρατεί την Ντόρις Ντέι. Drama: 'Designing Woman' Sure for Kelly, Says Schary; Jourdan Star With Day
Schallert, Edwin. Los Angeles Times February 7, 1956: B7.

Ο Ζουρντάν επέστρεψε στη Γαλλία για να παίξει τον πρωταγωνιστικό ρόλο στο Νυμφεύεται η δούλη του Θεού (1956) με συμπρωταγωνίστρια την Μπριζίτ Μπαρντό και στο Escapade (1957). Στη Βρετανία εμφανίστηκε στην ταινία Στην υπηρεσία της αυτού μεγαλειότητος (1957).
μικρογραφία|Ο Ζουρντάν (καθιστός) με τη Λέσλι Καρόν και τον Μορίς Σεβαλιέ στην ταινία του 1958 Ζιζί
Ο Ζουρντάν εμφανίστηκε στη μεγαλύτερη επιτυχία του πρωταγωνιστώντας με τους Λέσλι Καρόν και Μορίς Σεβαλιέ στην κινηματογραφική μεταφορά της νουβέλας της Κολέτ Ζιζί (1958). Αυτή η ταινία κέρδισε εννέα βραβεία Όσκαρ, μεταξύ των οποίων και Καλύτερης Ταινίας. Απόλαυσε μία ακόμη επιτυχία με το κλασικό ρομάντσο Τα απόκρυφα της Νέας Υόρκης (1959). Εμφανίστηκε επίσης σε μια εκπομπή βαριετέ στην τηλεόραση με τίτλο An Evening with Louis Jourdan. LOUIS JOURDAN The Washington Post, Times Herald November 8, 1959: AW9.

Ο Ζουρντάν επρόκειτο να γυρίσει ένα ριμέικ του Δόκτωρ Τζέκιλ και κύριος Χάιντ στην Αγγλία με τον Τέρενς Φίσερ. «Είναι τρομερή αλλαγή ρυθμού για μένα», είπε. Entertainment Films Stage Music: Louis Jourdan Will Star in 'Mr. Jekyll' Los Angeles Times October 15, 1959: C12.  Ωστόσο, δεν εμφανίστηκε τελικά στην τελευταία ταινία, που είχε τίτλο Ο δράκος του Λονδίνου (The Two Faces of Dr. Jekyll) και κυκλοφόρησε το 1960.

Ο Ζουρντάν συμπρωταγωνίστησε με τους Φρανκ Σινάτρα, Μορίς Σεβαλιέ και Σίρλεϊ Μακ Λέιν στο μιούζικαλ Καν Καν (1960). Ταξίδεψε στην Ιταλία για να εμφανιστεί στο Οι παρθένες της Ρώμης (1961). Κατόπιν, επέστρεψε στη Γαλλία για να πρωταγωνιστήσει σε μια έκδοση του Ο κόμης Μοντεχρήστος (1961), που είχε τεράστια επιτυχία στη Γαλλία. Το Επαναστατημένη ζωή (1962) ήταν μια ιταλογαλλική κωμωδία (1963) που βασίστηκε σε ένα μυθιστόρημα του Ιουλίου Βερν.

Για τη MGM, γύρισε το Διεθνές ξενοδοχείο (1963), ένα ακόμη μελόδραμα με πολλούς σταρ, που είχε εισπρακτική επιτυχία.

Ο Ζουρντάν έπαιξε έναν δεύτερο ρόλο δίπλα στην Αν Μάργκρετ στο Ραντεβού στη Μονμάρτρη (1966) για τη MGM και μετά επέστρεψε στην Ευρώπη.

Ακολούθησαν κάποιες τηλεταινίες και, τα επόμενα χρόνια, ο Ζουρντάν εμφανίστηκε και πάλι στην τηλεόραση το 1977 στο Count Dracula του BBC και σε ένα επεισόδιο του 1978 της αστυνομικής σειράς Κολόμπο (Columbo). Louis Jourdan to Guest on Colombo
Los Angeles Times October 19, 1977: f24.

 Τα τελευταία χρόνια 
Ο Ζουρντάν έπαιξε αργότερα στην ταινία Το τέρας του βάλτου (1982) και στη συνέχειά της το 1989.

Το 1983, ο Ζουρντάν έπαιξε τον κακό Καμάλ Καν στην ταινία της σειράς Τζέιμς Μποντ με τίτλο Τζέιμς Μποντ, πράκτωρ 007: Επιχείρηση Οκτόπουσι. Είχε πει τότε ότι τα περισσότερα από τα χρήματά του τα τελευταία δέκα χρόνια τα είχε κερδίσει κάνοντας διαφημίσεις.

Το 1985, εμφανίστηκε σε μια θεατρική αναβίωση του Ζιζί. Louis jourdan to star in local 'Gigi' staging Los Angeles Times April 21, 1985: s5

Έπαιξε τον ρόλο του Γάλλου παιδαγωγού, ιστορικού και βαρόνου Πιερ ντε Κουμπερτέν (1863–1937), στη μίνι σειρά του NBC TV Οι πρώτοι Ολυμπιακοί Αγώνες στην Ελλάδα, για τους Θερινούς Ολυμπιακούς Αγώνες του 1896 και τον Αμερικανό δισκοβόλο από τη Βαλτιμόρη Ρόμπερτ Γκάρετ (1875–1961). Ο τελευταίος του ρόλος στον κινηματογράφο ήταν οκτώ χρόνια αργότερα στο Η χρονιά του κομήτη (1992).

 Προσωπική ζωή 
Στις 11 Μαρτίου 1946,  ο Ζουρντάν παντρεύτηκε την παιδική του αγάπη, Μπερθ Φρεντερίκ. Από τον γάμο τους, που κράτησε μέχρι το θάνατο της Μπερθ το 2014, απέκτησαν ένα παιδί, τον Λουί Ανρί Ζουρντάν, που γεννήθηκε στις 6 Οκτωβρίου 1951.  Ο Λουί Ανρί πέθανε από υπερβολική δόση ναρκωτικών σε ηλικία 29 ετών στις 12 Μαΐου 1981  και θάφτηκε στο νεκροταφείο Westwood Village Memorial Park στο Λος Άντζελες. 

Μετά την αποχώρησή του από την υποκριτική το 1992, ο Ζουρντάν έζησε στο Λος Άντζελες. Τον Ιούλιο του 2010 τιμήθηκε ως Ιππότης της Λεγεώνας της Τιμής, μια τιμή που έλαβε συνοδευόμενος από φίλους, όπως οι Σίντνεϊ Πουατιέ και Κερκ Ντάγκλας. ; retrieved September 5, 2010. 

Ο Ζουρντάν έχει δύο αστέρια στη Λεωφόρο της Δόξας στο Χόλυγουντ. 

 Θάνατος 
Ο Ζουρντάν βρέθηκε νεκρός στο σπίτι του στο Μπέβερλι Χιλς στις 14 Φεβρουαρίου 2015 σε ηλικία 93 ετών  και τάφηκε στο νεκροταφείο Westwood Village Memorial Park στο Λος Άντζελες. 

 Φιλμογραφία 
ΈτοςΠρωτότυπος τίτλοςΕλληνικός τίτλοςΡόλοςΔεκαετία 19301939Le CorsaireΤζόουνςΔεκαετία 19401940La Comédie du bonheurΦεντόρEcco la felicitàΟ άρχοντας της ευτυχίαςΦεντόρ1941Premier rendez-vousΤο πρώτο ραντεβούΠιέρ ΡουζμόνParade en sept nuitsΦρέντι Ρίτσαρντ, κλόουν1942L'ArlésienneΦρεντερίLa belle aventureΑντρέ Ντεγκουζόν1943Untel père et filsΚριστιάν1944Les petites du quai aux fleursΦρανσίςFélicie NanteuilΕρωτική τραγωδίαΡομπέρ Ντελινί1945La Vie de BohemeΜποέμΡοντόλφ / Ροντόλφο1947The Paradine CaseΥπόθεση ΠαραντάινΑντρέ Λατούρ1948Letter from an Unknown WomanΤο γράμμα μιας άγνωστηςΣτέφαν ΜπραντNo Minor VicesΟκτάβιο Κουαλίνι1949Madame BovaryΜαντάμ ΜποβαρίΡοντόλφ ΜπουλανζέΔεκαετία 19501951Bird of ParadiseΤο πουλί του παραδείσουΑντρέ ΛοράνςAnne of the IndiesΗ βασίλισσα των πειρατώνκάπτεν Πιέρ Φρανσουά Λαροσέλ1952The Happy TimeΌταν ξυπνούν οι πόθοιθείος Ντέσμοντ Μπονάρ1953Decameron NightsΤο Δεκαήμερο του ΒοκάκιουΒοκάκιος / Παγκανίνο / Τζούλιο / ντον ΜπερτάντοRue de l'EstrapadeΑνρί Λοράν1954Three Coins in the FountainΠιστεύουμε στον έρωταπρίγκιπας Ντίνο ντι Τσέσι1956The SwanΟ κύκνοςδρ Νίκολας ΆγκιJulieΤζούλιΛάιλ ΜπέντονLa mariée est trop belleΝυμφεύεται η δούλη του ΘεούΜισέλ1957Love in the AfternoonΑριάναφηγητήςEscapadeΦρανκ ΡαφαέλDangerous ExileΣτην υπηρεσία της αυτού μεγαλειότητοςδούκας Φιλίπ Ντεμποβέ1958GigiΖιζίΓκαστόν Λασέιγ1959The Best of EverythingΤα απόκρυφα της Νέας ΥόρκηςΝτέιβιντ ΣάβατζΔεκαετία 19601960Can-CanΚαν κανΦιλίπ Φορεστιέ1961Le Vergini di RomaΟι παρθένες της ΡώμηςΝτρούσκοThe Count of Monte CristoΟ κόμης ΜοντεχρήστοςΕντόμ Νταντές1962Il disordineΕπαναστατημένη ζωήΤομLeviathanΠολ1963Mathias Sandorfκόμης Ματίας ΣάντορφIrma la DouceΓλυκιά μου ΊρμααφηγητήςThe V.I.P.sΔιεθνές ξενοδοχείοΜαρκ Σαμσέλ1966Made in ParisΡαντεβού στη ΜονμάρτρηΜαρκ ΦοντένLes SultansΟι σουλτάνοιΛοράν1967Peau d'espionΜε μυστικές διαταγέςΣαρλ ΜπολιέCervantesΟ Θερβάντες και η επανάσταση των σκλάβωνκαρδινάλιος Ακουαβίβα1968A Flea in Her EarΣυζυγικές υποψίεςΑνρί ΤουρνέλΔεκαετία 19701975Piange Il TelefonoΑλμπέρτο Λάντι1977Silver BearsΟι ασημένιες αρκούδεςπρίγκιπας ΤζιανφράνκοPlus ça va, moins ça vaΠολ ΤανγκόΔεκαετία 19801982Swamp ThingΤο τέρας του βάλτουδρ Αντόν Αρκάν1983OctopussyΤζέιμς Μποντ, πράκτωρ 007: Επιχείρηση ΟκτόπουσιΚαμάλ ΚανDouble DealΠίτερ Στέρλινγκ1988EscuadrónΕιδικές ομάδες κρούσηςΚασάρ1989The Return of Swamp Thingδρ Αντόν ΑρκάνΔεκαετία 19901992Year of the CometΗ χρονιά του κομήτηΦιλίπ

 Παραπομπές 

 Πηγές 






 Εξωτερικοί σύνδεσμοι 




Κατηγορία:Γάλλοι ηθοποιοί τηλεόρασης
Κατηγορία:Γάλλοι ηθοποιοί θεάτρου
Κατηγορία:Γάλλοι ηθοποιοί κινηματογράφου
Κατηγορία:Γάλλοι αντιστασιακοί
Κατηγορία:Ιππότες της Λεγεώνας της Τιμής